Diari Oficial de la Generalitat Valenciana


Sumari del DOGV 1303, del 15-05-1990 (1990/817386)

DECRET 56/1990, de 26 de març, del Consell de la Generalitat Valenciana, pel qual es regula l'aplicació de les tarifes per serveis generals i específics en els ports dependents de la Generalitat Valenciana.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/03/26/56/dof/vci/html**

### Dades del document

Número de DOGV
:   1303

Data del DOGV
:   15-05-1990

Secció del DOGV
:   DISPOSICIONS GENERALS

Número del document
:   1990/817386


Data del document
:   26-03-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 56/1990, de 26 de març, del Consell de la Generalitat Valenciana, pel qual es regula l'aplicació de les tarifes per serveis generals i específics en els ports dependents de la Generalitat Valenciana.  
La disposició transitòria primera de la Llei 3/1987, de 23 d'abril, sobre Règim de Gestió dels Ports de la Generalitat Valenciana, estableix que, mentre es regula expressament el règim de les tarifes i cànons, la Gerència de Ports de la Generalitat Valenciana els exigirà d'acord amb el que disposa la Llei 18/1985, d?1 de juliol, que modifica la Llei 1/1966, de 28 de gener, sobre Règim Financer dels Ports Espanyols, i altres disposicions concordants i de desplegament.  
L'article 36.2 del Decret 66/1988, de 9 de maig, del Consell de la Generalitat Valenciana, pel qual es va aprovar el Reglament Orgànic i Funcional de la Gerència de Ports de la Generalitat Valenciana, diu que serà la Conselleria d'Obres Públiques, Urbanisme i Transports la que fixarà i actualitzarà anualment les quanties de les tarifes aplicables pels serveis generals i específics, a proposta del seu Comitè de Direcció  
El compliment de les normes anteriors, aplicables al sistema portuari, la competència del qual és de la Generalitat Valenciana, ens mena a la necessitat de regular el règim financer que ha de regir la Gerència de Ports.  
Ateses les circumstàncies i característiques dels ports que en depenen, i atès que la regulació duta a terme per l'administració de l'Estat va dirigida als ports de la seua competència, és necessari establir una adaptació de les tarifes fixades per l'administració central a la realitat dels nostres ports, prenent aquelles com a escala màxima per a la seua aplicació  
Per tot aixà i d'acord amb la proposta formulada pel Comitè de Direcció de la Gerència de Ports de la Generalitat Valenciana al Conseller d'Obres Públiques, Urbanisme i Transports i amb l'informe previ del Conseller d'Economia i Hisenda, amb la deliberació prèvia del Consell de la Generalitat Valenciana, en la sessió celebrada el dia 26 de març de 1990,  
DECRETE:  
Article 1r  
El règim financer de la Gerència de Ports de la Generalitat Valenciana es regirà partint del que estableix la Llei 18/1985, d?1 de juliol, que modifica la Llei 1/1966, de 28 de gener, i pel que disposa aquest decret i l'ordre que el desplegue.  
Article 2n  
Les quanties de les tarifes portuàries per serveis generals i específics s'actualitzaran anualment d'acord amb les previsions que determine l'ordre de desplegament.  
Article 3r  
Atenent a les pròpies característiques dels ports de la Generalitat Valenciana i amb la finalitat de no gravar excessivament els serveis, les quanties de les tarifes que s'hauran d'aplicar s'ajustaran anualment segons el que establesca l'ordre d'aplicació d'aquestes, i es prendrà sempre com a referència màxima les que fixe el Ministeri d'Obres Públiques i Urbanisme per als ports depenents de l'Administració de l'Estat.  
DISPOSICIONS FINALS:  
Primera  
El Conseller d'Obres Públiques, Urbanisme i Transports dictarà totes aquelles disposicions, aclariments complementaris i regles d'aplicació que calguen per a l'aplicació de les tarifes portuàries.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 26 de març de 1990.  
El President de la Generalitat Valenciana,  
JOAN LERMA I BLASCO  
El Conseller d'Obres Públiques, Urbanisme i Transports,  
EUGENIO L. BURRIEL DE ORUETA


Còpia Permalink ELI